erhwenkuo/poetry-chinese-zhtw huggingface dataset:
奉和張使君宴加朝散
作者：盧象（唐）

佐理星辰貴，分榮渙汗深。言從大夫後，用答聖人心。騎擁軒裳客，鸞驚翰墨林。停杯歌麥秀，秉燭醉棠陰。爽氣淩秋笛，輕寒散暝砧。只應將四子，講德謝知音。
贈張均員外
作者：盧象（唐）

公門世緒昌，才子冠裴王。出自平津邸，還為吏部郎。神仙餘氣色，列宿動輝光。夜直南宮靜，朝趨北禁長。時人歸水鏡，明主賜衣裳。翰苑飛鸚鵡，天池待鳳凰。承歡疇日顧，未紀後時傷。去去圖南遠，微才幸不忘。
送祖詠
作者：盧象（唐）

田家宜伏臘，歲晏子言歸。石路雪初下，荒村雞共飛。東原多煙火，北澗隱寒暉。滿酌野人酒，倦聞鄰女機。胡為困樵採，幾日罷朝衣。
送綦毋潛
作者：盧象（唐）

夫君不得意，本自滄海來。高足未雲騁，虛舟空複回。淮南楓葉落，灞岸桃花開。出處暫為耳，沉浮安系哉。如何天覆物，還遣世遺才。欲識秦將漢，嘗聞王與裴。離筵對寒食，別雨乘春雷。會有徵書到，荷衣且漫裁。
送趙都護赴安西
作者：盧象（唐）

下客候旌麾，元戎複在斯。門開都護府，兵動羽林兒。黠虜多翻覆，謀臣有別離。智同天所授，恩共日相隨。漢使開賓幕，胡笳送酒卮。風霜迎馬首，雨雪事魚麗。上策應無戰，深情屬載馳。不應行萬裡，明主寄安危。
追涼曆下古城西北隅，此地有清泉喬木
作者：盧象（唐）

謝脁出華省，王祥貽佩刀。前賢真可慕，衰病意空勞。貞悔不自卜，遊隨共爾曹。未能齊得喪，時複誦離騷。閑陰七賢地，醉餐三士桃。蒼苔虞舜井，喬木古城壕。漁父偏相狎，堯年不可逃。蟬鳴秋雨霽，雲白曉山高。咫尺傳雙鯉，吹噓借一毛。故人皆得路，誰肯念同袍。
戲贈邵使君張郎
作者：盧象（唐）

少婦石榴裙，新妝白玉面。能迷張公子，不許時相見。
同王維過崔處士林亭
作者：盧象（唐）

映竹時聞轉轆轤，當窗只見網蜘蛛。主人非病常高臥，環堵蒙籠一老儒。
寄河上段十六
作者：盧象（唐）

與君相識即相親，聞道君家住孟津。為見行舟試借問，客中時有洛陽人。
寒食
作者：盧象（唐）

子推言避世，山火遂焚身。四海同寒食，千秋為一人。深冤何用道，峻跡古無鄰。魂魄山河氣，風雷禦宇神。光煙榆柳滅，怨曲龍蛇新。可歎文公霸，平生負此臣。
八月十五日象自江東止田園移莊慶會未幾歸汶上小弟幼妹尤嗟其別兼賦是詩三首
作者：盧象（唐）

謝病始告歸，依然入桑梓。家人皆佇立，相候衡門裡。疇類皆長年，成人舊童子。上堂家慶畢，願與親姻邇。論舊或餘悲，思存且相喜。田園轉蕪沒，但有寒泉水。衰柳日蕭條，秋光清邑裡。入門乍如客，休騎非便止。中飲顧王程，離憂從此始。兩妹日長成，雙鬟將及人。已能持寶瑟，自解掩羅巾。念昔別時小，未知疏與親。今來識離恨，掩淚方殷勤。小弟更孩幼，歸來不相識。同居雖漸慣，見人猶默默。宛作越人言，殊鄉甘水食。別此最為難，淚盡有餘憶。
歎白髮
作者：盧象（唐）

我年一何長，鬢髮日已白。俯仰天地間，能為幾時客。惆悵故山雲，裴回空日夕。何事與時人，東城複南陌。
早秋宴張郎中海亭即事
作者：盧象（唐）

邑有絃歌宰，翔鸞狎野鷗。眷言華省舊，暫滯海池遊。鬱島藏深竹，前溪對舞樓。更聞書即事，雲物是新秋。
句
作者：盧象（唐）

吳越山多秀，新安江甚清。書名會粹才偏逸，酒號屠蘇味更醇。初疑輕煙淡古松，又似山開萬仞峰。
壽春進祝聖七首：千載降祥
作者：貫休（唐）

九天宮上聖，降世共昭回。萬匯須亭毓，群仙送下來。承幹當否極，庶事盡康哉。只有羲軒比，其餘不可陪。
壽春進祝聖七首：文有武備
作者：貫休（唐）

武宿與文星，常如掌上擎。孫吳機不動，周邵事多行。旰食爐煙細，宵衣隙月明。還聞夔進曲，吹出泰階平。
壽春進祝聖七首：從諫如流
作者：貫休（唐）

及溜龍鱗動，君臣道義深。萬年軒後鏡，一片漢高心。北狄皆輸款，南夷盡貢琛。從茲千萬歲，枝葉玉森森。
壽春進祝聖七首：搜揚草澤
作者：貫休（唐）

俟時兼待價，垂棘出塵埃。仄席三旌切，移山萬裡來。煙霞衣上落，閶闔雪中開。壽酒今朝進，無非出世才。
壽春進祝聖七首：守在四夷
作者：貫休（唐）

天將興大蜀，有道遂君臨。四塞同諸子，三邊共一心。闍婆香似雪，回鶻馬如林。曾讀前皇傳，巍巍冠古今。
壽春進祝聖七首：大興三教
作者：貫休（唐）

曈曈懸佛日，天俁動雲韶。縫掖諸生集，麟洲羽客朝。非煙生玉砌，禦柳吐金條。擊壤翁知否，吾皇即帝堯。
壽春進祝聖七首：山呼萬歲
作者：貫休（唐）

聲教無為日，山呼萬歲聲。隆隆如穀響，合合似雷鳴。翠拔為天柱，根盤倚鳳城。恭唯千萬歲，歲歲致昇平。
早秋夜坐
作者：貫休（唐）

微涼砧滿城，林下石床平。發豈無端白，詩須出世清。鄰僧同樹影，砌月浸蛩聲。獨自更深坐，無人知此情。
早起
作者：貫休（唐）

夜坐還早起，寂寥多病身。神清尋夢在，香極覺花新。樹露繁於雨，溪雲動似人。又知何處客，軋軋轉徵輪。
秋晚野步
作者：貫休（唐）

閒步不覺遠，蕭蕭木落初。詩情拋閫閾，江影動襟裾。閣北鴻行出，霞西雨腳疏。金峰秋更好，乞取又何如。
晚望
作者：貫休（唐）

曠望危橋上，微吟落照前。煙霞濃浸海，川嶽闊連天。白鳥格不俗，孤雲態可憐。終期將爾輩，歸去舊江邊。
寄翰林陸學士
作者：貫休（唐）

顏冉商參甲，鸞凰密勿才。簾垂仙鳥下，吟次聖人來。寶輦千官捧，宮花九色開。何時重一見，為我話蓬萊。
贈造微禪師院
作者：貫休（唐）

薝蔔氣雍雍，門深聖澤重。七絲奔小蟹，五字逼雕龍。藥轉紅金鼎，茶開紫閣封。圭峰爭去得，卿相日憧憧。
南海晚望
作者：貫休（唐）

海上聊一望，舶帆天際飛。狂蠻莫掛甲，聖主正垂衣。風惡巨魚出，山昏群獠歸。無人知此意，吟到月騰輝。
寄廬山大願和尚
作者：貫休（唐）

石上桂成叢，師庵在桂中。皆雲習鑿齒，未可扣真風。雪洗香爐碧，霞藏瀑布紅。何時甘露偈，一寄剡山東。
懷薛尚書兼呈東陽王使君
作者：貫休（唐）

得力未得力，高吟夏又殘。二毛非自出，萬事到詩難。蟬見木葉落，雷將雨氣寒。何妨槌琢後，更獻至公看。
上馮使君水晶數珠
作者：貫休（唐）

泠泠瀑滴清，貫串有規程。將諷觀空偈，全勝照乘明。龍神多共惜，金玉比終輕。願在玄暉手，常資物外情。
送明覺大師兼寄鄭山人
作者：貫休（唐）

去去楞伽子，春深道路長。鳥啼青嶂險，花落紫衣香。此去非餘事，還歸內道場。憑師將老倒，一向說滎陽。
廬山尋靈紀不遇
作者：貫休（唐）

久別稀相見，深山道益孤。葉全離大樸，君尚在新吳。鐘嗄聲飄驛，山頑氣噴湖。留詩如和得，一望寄前途。
題曹溪祖師堂
作者：貫休（唐）

皎潔曹溪月，嵯峨七寶林。空傳智藥記，豈見祖禪心。信衣非薴麻，白雲無知音。大哉雙峰溪，萬古青沉沉。
懷匡山道侶
作者：貫休（唐）

常憶將吾友，穿雲過瀑西。有碑皆讀徹，無處不相攜。檉桂株株濕，猿猱個個啼。等閒成遠別，窗月又如珪。
懷盧延讓
作者：貫休（唐）

冥搜忍饑凍，嗟爾不能休。幾歎不得力，到頭還白頭。姓名歸紫府，妻子在滄洲。又是蟬聲也，如今何處遊。
春晚訪鏡湖方幹
作者：貫休（唐）

幽居湖北濱，相訪值殘春。路遠諸峰雨，時多擉鱉人。蒸花初釀酒，漁艇劣容身。莫訝頻來此，伊餘亦隱淪。
秋過相思寺
作者：貫休（唐）

見說相思寺，今來似有期。瘴鄉終有出，天意固難欺。晝雨先花島，秋雲掛戍旗。故人多在蜀，不去更何之。
朱陳村
作者：白居易（唐）

徐州古豐縣，有村曰朱陳。去縣百餘裡，桑麻青氛氳。機梭聲劄劄，牛驢走紜紜。女汲澗中水，男採山上薪。縣遠官事少，山深人俗淳。有財不行商，有丁不入軍。家家守村業，頭白不出門。生為村之民，死為村之塵。田中老與幼，相見何欣欣。一村唯兩姓，世世為婚姻。親疏居有族，少長遊有群。黃雞與白酒，歡會不隔旬。生者不遠別，嫁娶先近鄰。死者不遠葬，墳墓多繞村。既安生與死，不苦形與神。所以多壽考，往往見玄孫。我生禮義鄉，少小孤且貧。徒學辨是非，只自取辛勤。世法貴名教，士人重冠婚。以此自桎梏，信為大謬人。十歲解讀書，十五能屬文。二十舉秀才，三十為諫臣。下有妻子累，上有君親恩。承家與事國，望此不肖身。憶昨旅遊初，迨今十五春。孤舟三適楚，羸馬四經秦。晝行有饑色，夜寢無安魂。東西不暫住，來往若浮雲。離亂失故鄉，骨肉多散分。江南與江北，各有平生親。平生終日別，逝者來年聞。朝憂臥至暮，夕哭坐達晨。悲火燒心曲，愁霜侵鬢根。一生苦如此，長羨村中民。
讀鄧魴詩
作者：白居易（唐）

塵架多文集，偶取一卷披。未及看姓名，疑是陶潛詩。看名知是君，惻惻令我悲。詩人多蹇厄，近日誠有之。京兆杜子美，猶得一拾遺。襄陽孟浩然，亦聞鬢成絲。嗟君兩不如，三十在布衣。擢第祿不及，新婚妻未歸。少年無疾患，溘死於路歧。天不與爵壽，唯與好文詞。此理勿複道，巧曆不能推。
寄元九
作者：白居易（唐）

晨雞才發聲，夕雀俄斂冀。晝夜往復來，疾如出入息。非徒改年貌，漸覺無心力。自念因念君，俱為老所逼。君年雖校少，憔悴謫南國。三年不放歸，炎瘴消顏色。山無殺草霜，水有含沙蜮。健否遠不知，書多來年得。願君少愁苦，我亦加餐食。各保金石軀，以慰長相憶。
秋夕
作者：白居易（唐）

葉聲落如雨，月色白似霜。夜深方獨臥，誰為拂塵床。
夜雨
作者：白居易（唐）

我有所念人，隔在遠遠鄉。我有所感事，結在深深腸。鄉遠去不得，無日不瞻望。腸深解不得，無夕不思量。況此殘燈夜，獨宿在空堂。秋天殊未曉，風雨正蒼蒼。不學頭陀法，前心安可忘。
秋霽
作者：白居易（唐）

金火不相待，炎涼雨中變。林晴有殘蟬，巢冷無留燕。沉吟卷長簟，愴惻收團扇。向夕稍無泥，閒步青苔院。月出砧杵動，家家搗秋練。獨對多病妻，不能理針線。冬衣殊未制，夏服行將綻。何以迎早秋，一杯聊自勸。
歎老三首
作者：白居易（唐）

晨興照青鏡，形影兩寂寞。少年辭我去，白髮隨梳落。萬化成於漸，漸衰看不覺。但恐鏡中顏，今朝老於昨。人年少滿百，不得長歡樂。誰會天地心，千齡與龜鶴。吾聞善醫者，今古稱扁鵲。萬病皆可治，唯無治老藥。我有一握發，梳理何稠直。昔似玄雲光，今如素絲色。匣中有舊鏡，欲照先歎息。自從頭白來，不欲明磨拭。鴉頭與鶴頸，至老常如墨。獨有人鬢毛，不得終身黑。前年種桃核，今歲成花樹。去歲新嬰兒，今年已學步。但驚物長成，不覺身衰暮。去矣欲何如，少年留不住。因書今日意，遍寄諸親故。壯歲不歡娛，長年當悔悟。
送兄弟迴雪夜
作者：白居易（唐）

日晦雲氣黃，東北風切切。時從村南還，新與兄弟別。離襟淚猶濕，回馬嘶未歇。欲歸一室坐，天陰多無月。夜長火消盡，歲暮雨凝結。寂寞滿爐灰，飄零上階雪。對雪畫寒灰，殘燈明複滅。灰死如我心，雪白如我發。所遇皆如此，頃刻堪愁絕。回念入坐忘，轉憂作禪悅。平生洗心法，正為今宵設。
溪中早春
作者：白居易（唐）

南山雪未盡，陰嶺留殘白。西澗冰已消，春溜含新碧。東風來幾日，蟄動萌草坼。潛知陽和功，一日不虛擲。愛此天氣暖，來拂溪邊石。一坐欲忘歸，暮禽聲嘖嘖。蓬蒿隔桑棗，隱映煙火夕。歸來問夜餐，家人烹薺麥。
同友人尋澗花
作者：白居易（唐）

聞有澗底花，貰得村中酒。與君來校遲，已逢搖落後。臨觴有遺恨，悵望空溪口。記取花發時，期君重攜手。我生日日老，春色年年有。且作來歲期，不知身健否。
登村東古塚
作者：白居易（唐）

高低古時塚，上有牛羊道。獨立最高頭，悠哉此懷抱。回頭向村望，但見荒田草。村人不愛花，多種慄與棗。自來此村住，不覺風光好。花少鶯亦稀，年年春暗老。
夢裴相公
作者：白居易（唐）

五年生死隔，一夕魂夢通。夢中如往日，同直金鑾宮。彷彿金紫色，分明冰玉容。勤勤相眷意，亦與平生同。既寤知是夢，憫然情未終。追想當時事，何殊昨夜中。自我學心法，萬緣成一空。今朝為君子，流涕一沾胸。
晝寢
作者：白居易（唐）

坐整白單衣，起穿黃草履。朝餐盥漱畢，徐下階前步。暑風微變候，晝刻漸加數。院靜地陰陰，鳥鳴新葉樹。獨行還獨臥，夏景殊未暮。不作午時眠，日長安可度。
別行簡
作者：白居易（唐）

漠漠病眼花，星星愁鬢雪。筋骸已衰憊，形影仍分訣。梓州二千里，劍門五六月。豈是遠行時，火雲燒棧熱。何言巾上淚，乃是腸中血。念此早歸來，莫作經年別。
觀兒戲
作者：白居易（唐）

髫齔七八歲，綺紈三四兒。弄塵複鬥草，盡日樂嬉嬉。堂上長年客，鬢間新有絲。一看竹馬戲，每憶童騃時。童騃饒戲樂，老大多憂悲。靜念彼與此，不知誰是痴。
歎常生
作者：白居易（唐）

西村常氏子，臥疾不須臾。前旬猶訪我，今日忽雲殂。時我病多暇，與之同野居。園林青藹藹，相去數裡餘。村鄰無好客，所遇唯農夫。之子何如者，往還猶勝無。於今亦已矣，可為一長籲。
寄元九
作者：白居易（唐）

一病經四年，親朋書信斷。窮通合易交，自笑知何晚。元君在荊楚，去日唯雲遠。彼獨是何人，心如石不轉。憂我貧病身，書來唯勸勉。上言少愁苦，下道加餐飯。憐君為謫吏，窮薄家貧褊。三寄衣食資，數盈二十萬。豈是貪衣食，感君心繾綣。念我口中食，分君身上暖。不因身病久，不因命多蹇。平生親友心，豈得知深淺。
以鏡贈別
作者：白居易（唐）

人言似明月，我道勝明月。明月非不明，一年十二缺。豈如玉匣裡，如水常澄澈。月破天暗時，圓明獨不歇。我慚貌醜老，繞鬢斑斑雪。不如贈少年，回照青絲發。因君千里去，持此將為別。
城上對月，期友人不至
作者：白居易（唐）

古人惜晝短，勸令秉燭遊。況此迢迢夜，明月滿西樓。複有盈尊酒，置在城上頭。期君君不至，人月兩悠悠。照水煙波白，照人肌發秋。清光正如此，不醉即須愁。
念金鑾子二首
作者：白居易（唐）

衰病四十身，嬌痴三歲女。非男猶勝無，慰情時一撫。一朝舍我去，魂影無處所。況念夭劄時，嘔啞初學語。始知骨肉愛，乃是憂悲聚。唯思未有前，以理遣傷苦。忘懷日已久，三度移寒暑。今日一傷心，因逢舊乳母。與爾為父子，八十有六旬。忽然又不見，邇來三四春。形質本非實，氣聚偶成身。恩愛元是妄，緣合暫為親。念茲庶有悟，聊用遣悲辛。暫將理自奪，不是忘情人。
對酒
作者：白居易（唐）

人生一百歲，通計三萬日。何況百歲人，人間百無一。賢愚共零落，貴賤同埋沒。東岱前後魂，北邙新舊骨。複聞藥誤者，為愛延年術。又有憂死者，為貪政事筆。藥誤不得老，憂死非因疾。誰言人最靈，知得不知失。何如會親友，飲此杯中物。能沃煩慮消，能陶真性出。所以劉阮輩，終年醉兀兀。
渭村雨歸
作者：白居易（唐）

渭水寒漸落，離離蒲稗苗。閑傍沙邊立，看人刈葦苕。近水風景冷，晴明猶寂寥。複茲夕陰起，野色重蕭條。蕭條獨歸路，暮雨濕村橋。
諭懷
作者：白居易（唐）

黑頭日已白，白麵日已黑。人生未死間，變化何終極。常言在己者，莫若形與色。一朝改變來，止遏不能得。況彼身外事，悠悠通與塞。
喜友至留宿
作者：白居易（唐）

村中少賓客，柴門多不開。忽聞車馬至，雲是故人來。況值風雨夕，愁心正悠哉。願君且同宿，盡此手中杯。人生開口笑，百年都幾回。
西原晚望
作者：白居易（唐）

花菊引閑行，行上西原路。原上晚無人，因高聊四顧。南阡有煙火，北陌連墟墓。村鄰何蕭疏，近者猶百步。吾廬在其下，寂寞風日暮。門外轉枯蓬，籬根伏寒兔。故園汴水上，離亂不堪去。近歲始移家，飄然此村住。新屋五六間，古槐八九樹。便是衰病身，此生終老處。
感鏡
作者：白居易（唐）

美人與我別，留鏡在匣中。自從花顏去，秋水無芙蓉。經年不開匣，紅埃覆青銅。今朝一拂拭，自照憔悴容。照罷重惆悵，背有雙盤龍。
村居臥病三首
作者：白居易（唐）

慼慼抱羸病，悠悠度朝暮。夏木才結陰，秋蘭已含露。前日巢中卵，化作雛飛去。昨日穴中蟲，蛻為蟬上樹。四時未嘗歇，一物不暫住。唯有病客心，沉然獨如故。新秋久病容，起步村南道。盡日不逢人，蟲聲遍荒草。西風吹白露，野綠秋仍早。草木猶未傷，先傷我懷抱。朱顏與玄鬢，強健幾時好。況為憂病侵，不得依年老。種黍三十畝，雨來苗漸大。種薤二十畦，秋來欲堪刈。望黍作冬酒，留薤為春菜。荒村百物無，待此養衰瘵。葺廬備陰雨，補褐防寒歲。病身知幾時，且作明年計。
沐浴
作者：白居易（唐）

經年不沐浴，塵垢滿肌膚。今朝一澡濯，衰瘦頗有餘。老色頭鬢白，病形支體虛。衣寬有剩帶，發少不勝梳。自問今年幾，春秋四十初。四十已如此，七十複何知。
栽松二首
作者：白居易（唐）

小松未盈尺，心愛手自移。蒼然澗底色，雲濕煙霏霏。栽植我年晚，長成君性遲。如何過四十，種此數寸枝。得見成陰否，人生七十稀。愛君抱晚節，憐君含直文。欲得朝朝見，階前故種君。知君死則已，不死會淩雲。
病中友人相訪
作者：白居易（唐）

臥久不記日，南窗昏複昏。蕭條草簷下，寒雀朝夕聞。強扶床前杖，起向庭中行。偶逢故人至，便當一逢迎。移榻就斜日，披裘倚前楹。閒談勝服藥，稍覺有心情。
自覺二首
作者：白居易（唐）

四十未為老，憂傷早衰惡。前歲二毛生，今年一齒落。形骸日損耗，心事同蕭索。夜寢與朝餐，其間味亦薄。同歲崔舍人，容光方灼灼。始知年與貌，衰盛隨憂樂。畏老老轉迫，憂病病彌縛。不畏複不憂，是除老病藥。朝哭心所愛，暮哭心所親。親愛零落盡，安用身獨存。幾許平生歡，無限骨肉恩。結為腸間痛，聚作鼻頭辛。悲來四支緩，泣盡雙眸昏。所以年四十，心如七十人。我聞浮屠教，中有解脫門。置心為止水，視身如浮雲。鬥擻垢穢衣，度脫生死輪。胡為戀此苦，不去猶逡巡。回念發弘願，願此見在身。但受過去報，不結將來因。誓以智慧水，永洗煩惱塵。不將恩愛子，更種悲憂根。
夜雨有念
作者：白居易（唐）

以道治心氣，終歲得晏然。何乃慼慼意，忽來風雨天。既非慕榮顯，又不恤饑寒。胡為悄不樂，抱膝殘燈前。形影暗相問，心默對以言。骨肉能幾人，各在天一端。吾兄寄宿州，吾弟客東川。南北五千裡，吾身在中間。欲去病未能，欲住心不安。有如波上舟，此縛而彼牽。自我向道來，於今六七年。煉成不二性，消盡千萬緣。唯有恩愛火，往往猶熬煎。豈是藥無效，病多難盡蠲。
寄楊六
作者：白居易（唐）

青宮官冷靜，赤縣事繁劇。一閑複一忙，動作經時隔。清觴久廢酌，白日頓虛擲。念此忽踟躕，悄然心不適。豈無舊交結，久別或遷易。亦有新往還，相見多形跡。唯君於我分，堅久如金石。何況老大來，人情重姻戚。會稀歲月急，此事真可惜。幾回開口笑，便到髭須白。公門苦鞅掌，盡日無閑隙。猶冀乘暝來，靜言同一夕。
送春
作者：白居易（唐）

三月三十日，春歸日複暮。惆悵問春風，明朝應不住。送春曲江上，眷眷東西顧。但見撲水花，紛紛不知數。人生似行客，兩足無停步。日日進前程，前程幾多路。兵刀與水火，盡可違之去。唯有老到來，人間無避處。感時良為已，獨倚池南樹。今日送春心，心如別親故。
哭李三
作者：白居易（唐）

去年渭水曲，秋時訪我來。今年常樂裡，春日哭君回。哭君仰問天，天意安在哉。若必奪其壽，何如不與才。落然身後事，妻病女嬰孩。
別李十一後重寄
作者：白居易（唐）

秋日正蕭條，驅車出蓬蓽。回望青門道，目極心鬱鬱。豈獨戀鄉土，非關慕簪紱。所愴別李君，平生同道術。俱承金馬詔，聯秉諫臣筆。共上青雲梯，中途一相失。江湖我方往，朝廷君不出。蕙帶與華簪，相逢是何日。
初出藍田路作
作者：白居易（唐）

停驂問前路，路在秋雲裡。蒼蒼縣南道，去途從此始。絕頂忽上盤，眾山皆下視。下視千萬峰，峰頭如浪起。朝經韓公坡，夕次藍橋水。潯陽近四千，始行七十裡。人煩馬蹄跙，勞苦已如此。
仙娥峰下作
作者：白居易（唐）

我為東南行，始登商山道。商山無數峰，最愛仙娥好。參差樹若插，匼匝雲如抱。渴望寒玉泉，香聞紫芝草。青崖屏削碧，白石床鋪縞。向無如此物，安足留四皓。感彼私自問，歸山何不早。可能塵土中，還隨眾人老。
微雨夜行
作者：白居易（唐）

漠漠秋雲起，稍稍夜寒生。但覺衣裳濕，無點亦無聲。
再到襄陽訪問舊居
作者：白居易（唐）

昔到襄陽日，髯髯初有髭。今過襄陽日，髭鬢半成絲。舊遊都是夢，乍到忽如歸。東郭蓬蒿宅，荒涼今屬誰。故知多零落，閭井亦遷移。獨有秋江水，煙波似舊時。
寄微之三首
作者：白居易（唐）

江州望通州，天涯與地末。有山萬丈高，有江千里闊。間之以雲霧，飛鳥不可越。誰知千古險，為我二人設。通州君初到，鬱鬱愁如結。江州我方去，迢迢行未歇。道路日乖隔，音信日斷絕。因風欲寄語，地遠聲不徹。生當複相逢，死當從此別。君遊襄陽日，我在長安住。今君在通州，我過襄陽去。襄陽九裡郭，樓堞連雲樹。顧此稍依依，是君舊遊處。蒼茫兼葭水，中有潯陽路。此去更相思，江西少親故。去國日已遠，喜逢物似人。如何含此意，江上坐思君。有如河嶽氣，相合方氛氳。狂風吹中絕，兩處成孤雲。風回終有時，雲合豈無因。努力各自愛，窮通我爾身。
舟中雨夜
作者：白居易（唐）

江雲暗悠悠，江風冷修修。夜雨滴船背，風浪打船頭。船中有病客，左降向江州。
夜聞歌者
作者：白居易（唐）

夜泊鸚鵡洲，江月秋澄澈。鄰船有歌者，發詞堪愁絕。歌罷繼以泣，泣聲通複咽。尋聲見其人，有婦顏如雪。獨倚帆檣立，娉婷十七八。夜淚如真珠，雙雙墮明月。借問誰家婦，歌泣何淒切。一問一沾襟，低眉終不說。
江樓聞砧
作者：白居易（唐）

江人授衣晚，十月始聞砧。一夕高樓月，萬裡故園心。
宿東林寺
作者：白居易（唐）

經窗燈焰短，僧爐火氣深。索落廬山夜，風雪宿東林。
憶洛下故園
作者：白居易（唐）

潯陽遷謫地，洛陽離亂年。煙塵三川上，炎瘴九江邊。鄉心坐如此，秋風仍颯然。
贈別崔五
作者：白居易（唐）

朝送南去客，暮迎北來賓。孰雲當大路，少遇心所親。勞者念息肩，熱者思濯身。何如愁獨日，忽見平生人。平生已不淺，是日重殷勤。問從何處來，及此江亭春。江天春多陰，夜月隔重雲。移尊樹間飲，燈照花紛紛。一會不易得，餘事何足雲。明旦又分手，今夕且歡忻。
春晚寄微之
作者：白居易（唐）

三月江水闊，悠悠桃花波。年芳與心事，此地共蹉跎。南國方譴謫，中原正兵戈。眼前故人少，頭上白髮多。通州更迢遞，春盡複如何。
漸老
作者：白居易（唐）

今朝複明日，不覺年齒暮。白髮逐梳落，朱顏辭鏡去。當春頗愁寂，對酒寡歡趣。遇境多愴辛，逢人益敦故。形質屬天地，推遷從不住。所怪少年心，銷磨落何處。
送幼史
作者：白居易（唐）

淮右寇未散，江西歲再徂。故里干戈地，行人風雪途。此時與爾別，江畔立踟躕。
夜雪
作者：白居易（唐）

已訝衾枕冷，複見窗戶明。夜深知雪重，時聞折竹聲。
寄行簡
作者：白居易（唐）

鬱鬱眉多斂，默默口寡言。豈是願如此，舉目誰與歡。去春爾西征，從事巴蜀間。今春我南謫，抱疾江海壖。相去六千里，地絕天邈然。十書九不達，何以開憂顏。渴人多夢飲，饑人多夢餐。春來夢何處，閤眼到東川。
首夏
作者：白居易（唐）

孟夏百物滋，動植一時好。麋鹿樂深林，蟲蛇喜豐草。翔禽愛密葉，遊鱗悅新藻。天和遺漏處，而我獨枯槁。一身在天末，骨肉皆遠道。舊國無來人，寇戎塵浩浩。沉憂竟何益，只自勞懷抱。不如放身心，冥然任天造。潯陽多美酒，可使杯不燥。湓魚賤如泥，烹炙無昏早。朝飯山下寺，暮醉湖中島。何必歸故鄉，茲焉可終老。
孟夏思渭村舊居寄舍弟
作者：白居易（唐）

嘖嘖雀引雛，稍稍筍成竹。時物感人情，憶我故鄉曲。故園渭水上，十載事樵牧。手種榆柳成，陰陰覆牆屋。兔隱豆苗肥，鳥鳴桑椹熟。前年當此時，與爾同遊矚。詩書課弟侄，農圃資童僕。日暮麥登場，天晴蠶坼簇。弄泉南澗坐，待月東亭宿。興發飲數杯，悶來棋一局。一朝忽分散，萬裡仍羈束。井鮒思反泉，籠鶯悔出穀。九江地卑濕，四月天炎燠。苦雨初入梅，瘴雲稍含毒。泥秧水畦稻，灰種畬田粟。已訝殊歲時，仍嗟異風俗。閑登郡樓望，日落江山綠。歸雁拂鄉心，平湖斷人目。殊方我漂泊，舊裡君幽獨。何時同一瓢，飲水心亦足。
早蟬
作者：白居易（唐）

六月初七日，江頭蟬始鳴。石楠深葉裡，薄暮兩三聲。一催衰鬢色，再動故園情。西風殊未起，秋思先秋生。憶昔在東掖，宮槐花下聽。今朝無限思，雲樹繞湓城。
感情
作者：白居易（唐）

中庭曬服玩，忽見故鄉履。昔贈我者誰，東鄰嬋娟子。因思贈時語，特用結終始。永願如履綦，雙行複雙止。自吾謫江郡，漂蕩三千里。為感長情人，提攜同到此。今朝一惆悵，反復看未已。人只履猶雙，何曾得相似。可嗟複可惜，錦表繡為裡。況經梅雨來，色黯花草死。
南湖晚秋
作者：白居易（唐）

八月白露降，湖中水方老。旦夕秋風多，衰荷半傾倒。手攀青楓樹，足蹋黃蘆草。慘澹老容顏，冷落秋懷抱。有兄在淮楚，有弟在蜀道。萬裡何時來，煙波白浩浩。
郡廳有樹，晚榮早凋，人不識名，因題其上
作者：白居易（唐）

潯陽郡廳後，有樹不知名。秋先梧桐落，春後桃李榮。五月始萌動，八月已凋零。左右皆松桂，四時鬱青青。豈量雨露恩，沾濡不均平。榮枯各有分，天地本無情。顧我亦相類，早衰向晚成。形骸少多病，三十不豐盈。毛鬢早改變，四十白髭生。誰教兩蕭索，相對此江城。
感秋懷微之
作者：白居易（唐）

葉下湖又波，秋風此時至。誰知濩落心，先納蕭條氣。推移感流歲，漂泊思同志。昔為煙霄侶，今作泥塗吏。白鷗毛羽弱，青鳳文章異。各閉一籠中，歲晚同憔悴。
因沐感發，寄朗上人二首
作者：白居易（唐）

年長身轉慵，百事無所欲。乃至頭上發，經年方一沐。沐稀發苦落，一沐仍半禿。短鬢經霜蓬，老面辭春木。強年過猶近，衰相來何速。應是煩惱多，心焦血不足。漸少不滿把，漸短不盈尺。況茲短少中，日夜落複白。既無神仙術，何除老死籍。只有解脫門，能度衰苦厄。掩鏡望東寺，降心謝禪客。衰白何足言，剃落猶不惜。
早蟬
作者：白居易（唐）

月出先照山，風生先動水。亦如早蟬聲，先入閒人耳。一聞愁意結，再聽鄉心起。渭上新蟬聲，先聽渾相似。衡門有誰聽，日暮槐花裡。
苦熱喜涼
作者：白居易（唐）

經時苦炎暑，心體但煩倦。白日一何長，清秋不可見。歲功成者去，天數極則變。潛知寒燠間，遷次如乘傳。火雲忽朝斂，金風俄夕扇。枕簟遂清涼，筋骸稍輕健。因思望月侶，好蔔迎秋宴。竟夜無客來，引杯還自勸。
早秋晚望，兼呈韋侍郎
作者：白居易（唐）

九派繞孤城，城高生遠思。人煙半在船，野水多於地。穿霞日腳直，驅雁風頭利。去國來幾時，江上秋三至。夫君亦淪落，此地同飄寄。憫默向隅心，摧頹觸籠翅。且謀眼前計，莫問胸中事。潯陽酒甚濃，相勸時時醉。
司馬宅
作者：白居易（唐）

雨徑綠蕪合，霜園紅葉多。蕭條司馬宅，門巷無人過。唯對大江水，秋風朝夕波。
司馬廳獨宿
作者：白居易（唐）

荒涼滿庭草，偃亞侵簷竹。府吏下廳簾，家僮開被襆。數聲城上漏，一點窗間燭。官曹冷似冰，誰肯來同宿。
夢與李七、庾三十三同訪元九
作者：白居易（唐）

夜夢歸長安，見我故親友。損之在我左，順之在我右。雲是二月天，春風出攜手。同過靖安裡，下馬尋元九。元九正獨坐，見我笑開口。還指西院花，仍開北亭酒。如言各有故，似惜歡難久。神合俄頃間，神離欠伸後。覺來疑在側，求索無所有。殘燈影閃牆，斜月光穿牖。天明西北望，萬里君知否。老去無見期，踟躕搔白首。
秋槿
作者：白居易（唐）

風露颯已冷，天色亦黃昏。中庭有槿花，榮落同一晨。秋開已寂寞，夕隕何紛紛。正憐少顏色，複歎不逡巡。感此因念彼，懷哉聊一陳。男兒老富貴，女子晚婚姻。頭白始得志，色衰方事人。後時不獲已，安得如青春。
答元郎中、楊員外喜烏見寄
作者：白居易（唐）

南宮鴛鴦地，何忽烏來止。故人錦帳郎，聞烏笑相視。疑烏報訊息，望我歸鄉裡。我歸應待烏頭白，
春遊曲
作者：長孫氏（唐）

上苑桃花朝日明，蘭閨豔妾動春情。井上新桃偷面色，林下何須遠借問，出眾風流舊有名。
曳鼎歌
作者：武則天（唐）

羲農首出，軒昊膺期。唐虞繼踵，湯禹乘時。天下光宅，海內雍熙。上玄降鑒，方建隆基。
唐享昊天樂：第一
作者：武則天（唐）

太陰凝至化，真耀蘊軒儀。德邁娥臺敞，仁高姒幄披。捫天遂啟極，夢日乃升曦。
唐享昊天樂：第二
作者：武則天（唐）

瞻紫極，望玄穹。翹至懇，罄深衷。聽雖遠，誠必通。垂厚澤，降雲宮。
唐享昊天樂：第三
作者：武則天（唐）

幹儀混成沖邃，天道下濟高明，闓陽晨披紫闕，丹襟式敷衷懇，玄鑒庶察微誠。
唐享昊天樂：第四
作者：武則天（唐）

巍巍睿業廣，赫赫聖基隆。菲德承先顧，禎符萃眇躬。銘開武巖側，圖薦洛川中。微誠詎幽感，景命忽昭融。有懷慚紫極，無以謝玄穹。
唐享昊天樂：第五
作者：武則天（唐）

朝壇霧卷，曙嶺煙沉。爰設筐幣，式表誠心。筵輝麗璧，樂暢和音。仰惟靈鑒，俯察翹襟。
唐享昊天樂：第六
作者：武則天（唐）

昭昭上帝，穆穆下臨。禮崇備物，樂奏鏘金。蘭羞委薦，桂醑盈斟。敢希明德，幸罄莊心。
唐享昊天樂：第七
作者：武則天（唐）

尊浮九醞，禮備三週。陳誠菲奠，契福神猷。
唐享昊天樂：第八
作者：武則天（唐）

奠璧郊壇昭大禮，鏘金拊石表虔誠。始奏承雲娛帝賞，複歌調露暢韶英。
唐享昊天樂：第九
作者：武則天（唐）

荷恩承顧託，執契恭臨撫。廟略靜邊荒，天兵曜神武。有截資先化，無為遵舊矩。禎符降昊穹，大業光寰宇。
唐享昊天樂：第十
作者：武則天（唐）

肅肅祀典，邕邕禮秩。三獻已周，九成斯畢。爰撤其俎，載遷其實。或升或降，惟誠惟質。
唐享昊天樂：第十一
作者：武則天（唐）

禮終肆類，樂闋九成。仰惟明德，敢薦非馨。顧慚菲奠，久馳雲輧。瞻荷靈澤，悚戀兼盈。
唐享昊天樂：第十二
作者：武則天（唐）

式乾路，闢天扉。回日馭，動雲衣。登金闕，入紫微。望仙駕，仰恩徽。
唐明堂樂章：外辦將出
作者：武則天（唐）

總章陳昔典，衢室禮惟神。巨集規則天地，神用葉陶鈞。負扆三春旦，充庭萬宇賓。顧己誠虛薄，空慚馭兆人。
唐明堂樂章：皇帝行
作者：武則天（唐）

仰膺歷數，俯順謳歌。遠安邇肅，俗阜時和。化光玉鏡，訟息金科。方興典禮，永戢干戈。
唐明堂樂章：皇嗣出入升降
作者：武則天（唐）

至人光俗，大孝通神。謙以表性，恭惟立身。洪規載啟，茂典方陳。譽隆三善，祥開萬春。
唐明堂樂章：迎送王公
作者：武則天（唐）

千官肅事，萬國朝宗。載延百辟，爰集三宮。君臣德合，魚水斯同。睿圖方永，周曆長隆。
唐明堂樂章：登歌
作者：武則天（唐）

禮崇宗祀，志表嚴禋。笙鏞合奏，文物惟新。敬遵茂典，敢擇良辰。絜誠斯著，奠謁方申。
唐明堂樂章：配饗
作者：武則天（唐）

笙鏞間玉宇，文物昭清輝。晬影臨芳奠，休光下太微。孝思期有感，明絜庶無違。
唐明堂樂章：宮音
作者：武則天（唐）

履艮包群望，居中冠百靈。萬方資廣運，庶品荷財成。神功諒匪測，盛德實難名。藻奠申誠敬，恭祀表惟馨。
唐明堂樂章：角音
作者：武則天（唐）

出震位，開平秩。扇條風，乘甲乙。龍德盛，鳥星出。薦珪篚，陳誠實。
唐明堂樂章：徵音
作者：武則天（唐）

赫赫離精禦炎陸，滔滔熾景開隆暑。冀延神鑒俯蘭尊，式表虔襟陳桂俎。
唐明堂樂章：商音
作者：武則天（唐）

律中夷則，序應收成。功宣建武，義表惟明。爰申禮奠，庶展翹誠。九秋是式，百穀斯盈。
唐明堂樂章：羽音
作者：武則天（唐）

葭律肇啟隆冬，蘋藻攸陳饗祭。黃鐘既陳玉燭，紅粒方殷稔歲。
唐大饗拜洛樂章：昭和
作者：武則天（唐）

九玄眷命，三聖基隆。奉成先旨，明臺畢功。宗祀展敬，冀表深衷。永昌帝業，式播淳風。
唐大饗拜洛樂章：致和
作者：武則天（唐）

神功不測兮運陰陽，包藏萬宇兮孕八荒。天符既出兮帝業昌，願臨明祀兮降禎祥。
唐大饗拜洛樂章：咸和
作者：武則天（唐）

坎澤祠容備舉，坤壇祭典爰申。靈眷遙行秘躅，方期交際懸應。
唐大饗拜洛樂章：九和
作者：武則天（唐）

祗荷坤德，欽若干靈。慚惕罔置，興居匪寧。恭崇禮則，肅奉儀形。惟憑展敬，敢薦非馨。
唐大饗拜洛樂章：拜洛
作者：武則天（唐）

菲躬承睿顧，薄德忝坤儀。幹幹遵後命，翼翼奉先規。撫俗勤雖切，還淳化尚虧。未能弘至道，何以契明祇。
唐大饗拜洛樂章：顯和
作者：武則天（唐）

顧德有慚虛菲，明祇屢降禎符。汜水初呈秘象，
唐大饗拜洛樂章：昭和
作者：武則天（唐）

舒雲致養，合大資生。德以恆固，功由永貞。升歌薦序，垂幣翹誠。虹開玉照，鳳引金聲。
唐大饗拜洛樂章：敬和
作者：武則天（唐）

蘭俎既升，蘋羞可薦。金石載設，鹹英已變。林澤斯總，山川是遍。敢用敷誠，實惟忘倦。
唐大饗拜洛樂章：齊和
作者：武則天（唐）

沉潛演貺分三極，廣大凝禎總萬方。既薦羽旌文化啟，還呈幹戚武威揚。
唐大饗拜洛樂章：德和
作者：武則天（唐）

夕惕同龍契，晨兢當鳳扆。崇儒習舊規，偃伯循先旨。絕壤飛冠蓋，遐區麗山水。幸承三聖餘，忻屬千年始。
唐大饗拜洛樂章：禋和
作者：武則天（唐）

百禮崇容，千官肅事。靈降舞兆，神凝有粹。奠享鹹周，威儀畢備。奏夏登列，歌雍撤肆。
唐大饗拜洛樂章：通和
作者：武則天（唐）

皇皇靈眷，穆穆神心。暫動凝質，還歸積陰。功玄樞紐，理寂高深。銜恩佩德，聳志翹襟。
唐大饗拜洛樂章：歸和
作者：武則天（唐）

言旋雲洞兮躡煙塗，永寧中宇兮安下都。包涵動植兮順榮枯，長貽寶貺兮贊璿圖。
唐大饗拜洛樂章：歸和
作者：武則天（唐）

調雲闋兮神座興，驂雲駕兮儼將升。騰絳霄兮垂景祜，翹丹懇兮荷休徵。
唐武氏享先廟樂章
作者：武則天（唐）

先德謙撝冠昔，嚴規節素超今。奉國忠誠每竭，既迫王公屢請，方乃俯遂群心。有限無由展敬，
早春夜宴
作者：武則天（唐）

九春開上節，千門敞夜扉。蘭燈吐新焰，桂魄朗圓輝。送酒惟須滿，流杯不用稀。務使霞漿興，方乘泛洛歸。
遊九龍潭
作者：武則天（唐）

山窗遊玉女，澗戶對瓊峰。巖頂翔雙鳳，潭心倒九龍。酒中浮竹葉，杯上寫芙蓉。故驗家山賞，惟有風入松。
贈胡天師
作者：武則天（唐）

高人葉高志，山服往山家。迢迢間風月，去去隔煙霞。碧岫窺玄洞，玉灶煉丹砂。今日星津上，延首望靈槎。
從駕幸少林寺
作者：武則天（唐）

陪鑾遊禁苑，侍賞出蘭闈。雲偃攢峰蓋，霞低插浪旗。日宮疏澗戶，月殿啟巖扉。金輪轉金地，香閣曳香衣。鐸吟輕吹發，幡搖薄霧霏。昔遇焚芝火，山紅連野飛。花臺無半影，蓮塔有全輝。實賴能仁力，攸資善世威。慈緣興福緒，於此罄歸依。風枝不可靜，泣血竟何追。
石淙
作者：武則天（唐）

三山十洞光玄籙，玉嶠金巒鎮紫微。均露均霜標勝壤，且駐歡筵賞仁智，雕鞍薄晚雜塵飛。
臘日宣詔幸上苑
作者：武則天（唐）

明朝游上苑，火急報春知。花須連夜發，莫待曉風吹。
如意娘
作者：武則天（唐）

看朱成碧思紛紛，憔悴支離為憶君。不信比來長下淚，開箱驗取石榴裙。
制袍字賜狄仁傑
作者：武則天（唐）

敷政術，守清勤。升顯位，勵相臣。
擬小山篇
作者：徐賢妃（唐）

仰幽巖而流盼，撫桂枝以凝想。將千齡兮此遇，荃何為兮獨往。
長門怨
作者：徐賢妃（唐）

舊愛柏梁臺，新寵昭陽殿。守分辭芳輦，含情泣團扇。一朝歌舞榮，夙昔詩書賤。頹恩誠已矣，覆水難重薦。
秋風函谷應詔
作者：徐賢妃（唐）

秋風起函穀，勁氣動河山。偃松千嶺上，雜雨二陵間。低雲愁廣隰，落日慘重關。此時飄紫氣，應驗真人還。
賦得北方有佳人
作者：徐賢妃（唐）

由來稱獨立，本自號傾城。柳葉眉間發，桃花臉上生。腕搖金釧響，步轉玉環鳴。纖腰宜寶襪，紅衫豔織成。懸知一顧重，別覺舞腰輕。
進太宗
作者：徐賢妃（唐）

朝來臨鏡臺，妝罷暫裴回。千金始一笑，一召詎能來。
奉和聖制立春日侍宴內殿出翦綵花應制
作者：上官昭容（唐）

密葉因裁吐，新花逐翦舒。攀條雖不謬，摘蕊詎知虛。春至由來發，秋還未肯疏。借問桃將李，相亂欲何如。
九月九日上幸慈恩寺登浮圖，群臣上菊花壽酒
作者：上官昭容（唐）

帝裡重陽節，香園萬乘來。卻邪萸入佩，獻壽菊傳杯。塔類承天湧，門疑待佛開。睿詞懸日月，長得仰昭回。
彩書怨
作者：上官昭容（唐）

葉下洞庭初，思君萬裡餘。露濃香被冷，月落錦屏虛。欲奏江南曲，貪封薊北書。書中無別意，惟悵久離居。
駕幸三會寺應制
作者：上官昭容（唐）

釋子談經處，軒臣刻字留。故臺遺老識，殘簡聖皇求。駐蹕懷千古，開襟望九州。四山緣塞合，二水夾城流。宸翰陪瞻仰，天杯接獻酬。太平詞藻盛，長願紀鴻休。
駕幸新豐溫泉宮獻詩三首
作者：上官昭容（唐）

三冬季月景龍年，萬乘觀風出灞川。遙看電躍龍為馬，回矚霜原玉作田。鸞旗掣曳拂空回，羽騎驂驔躡景來。隱隱驪山雲外聳，迢迢禦帳日邊開。翠幕珠幃敞月營，金罍玉斝泛蘭英。歲歲年年常扈蹕，長長久久樂昇平。
遊長寧公主流杯池二十五首
作者：上官昭容（唐）

逐仙賞，展幽情，逾昆閬，邁蓬瀛。遊魯館，陟秦臺。汙山壁，愧瓊瑰。檀欒竹影，飆f2松聲。不煩歌吹，自足娛情。仰循茅宇，俯眄喬枝。煙霞問訊，風月相知。枝條鬱鬱，文質彬彬。山林作伴，松桂為鄰。清波洶湧，碧樹冥濛。莫怪留步，因攀桂叢。莫論圓嶠，休說方壺。何如魯館，即是仙都。玉環騰遠創，金埒荷殊榮。弗玩珠璣飾，仍留仁智情。鑿山便作室，憑樹即為楹。公輸與班爾，從此遂韜聲。登山一長望，正遇九春初。結駟填街術，閭閻滿邑居。鬥雪梅先吐，驚風柳未舒。直愁斜日落，不畏酒尊虛。霽曉氣清和，披襟賞薜蘿。玳瑁凝春色，琉璃漾水波。跂石聊長嘯，攀松乍短歌。除非物外者，誰就此經過。暫爾遊山第，淹留惜未歸。霞窗明月滿，澗戶白雲飛。書引藤為架，人將薜作衣。此真攀玩所，臨睨賞光輝。放曠出煙雲，蕭條自不群。漱流清意府，隱幾避囂氛。石畫妝苔色，風梭織水文。山室何為貴，唯餘蘭桂燻。策杖臨霞岫，危步下霜蹊。志逐深山靜，途隨曲澗迷。漸覺心神逸，俄看雲霧低。莫怪人題樹，只為賞幽棲。攀藤招逸客，偃桂協幽情。水中看樹影，風裡聽松聲。攜琴侍叔夜，負局訪安期。不應題石壁，為記賞山時。泉石多仙趣，巖壑寫奇形。欲知堪悅耳，唯聽水泠泠。巖壑恣登臨，瑩目複怡心。風篁類長笛，流水當鳴琴。懶步天臺路，惟登地肺山。幽巖仙桂滿，今日恣情攀。暫遊仁智所，蕭然松桂情。寄言棲遁客，勿複訪蓬瀛。瀑溜晴疑雨，叢篁晝似昏。山中真可玩，暫請報王孫。傍池聊試筆，倚石旋題詩。豫彈山水調，終擬從鐘期。橫鋪豹皮褥，側帶鹿胎巾。借問何為者，山中有逸人。沁水田園先自多，齊城樓觀更無過。倩語張騫莫辛苦，人今從此識天河。參差碧岫聳蓮花，潺湲綠水瑩金沙。何須遠訪三山路，人今已到九仙家。憑高瞰險足怡心，菌閣桃源不暇尋。餘雪依林成玉樹，殘霙點岫即瑤岑。
句
作者：上官昭容（唐）

勢如連璧友，心似臭蘭人。
贈張雲容舞
作者：楊玉環（唐）

羅袖動香香不已，紅蕖嫋嫋秋煙裡。輕雲嶺上乍搖風，嫩柳池邊初拂水。
謝賜珍珠
作者：江妃（唐）

桂葉雙眉久不描，殘妝和淚汙紅綃。長門盡日無梳洗，何必珍珠慰寂寥。
春日雨
作者：溫庭筠（唐）

細雨濛濛入絳紗，湖亭寒食孟珠家。南朝漫自稱流品，宮體何曾為杏花。
細雨
作者：溫庭筠（唐）

憑軒望秋雨，涼入暑衣清。極目鳥頻沒，片時雲複輕。沼萍開更斂，山葉動還鳴。楚客秋江上，蕭蕭故國情。
秋雨
作者：溫庭筠（唐）

雲滿鳥行滅，池涼龍氣腥。斜飄看棋簟，疏灑望山亭。細響鳴林葉，圓文破沼萍。秋陰杳無際，平野但冥冥。
春初對暮雨
作者：溫庭筠（唐）

淅瀝生叢筱，空濛泫網軒。暝姿看遠樹，春意入塵根。點細飄風急，聲輕入夜繁。雀喧爭槿樹，人靜出蔬園。瓦濕光先起，房深影易昏。不應江上草，相與滯王孫。
雪二首
作者：溫庭筠（唐）

硯水池先凍，窗風酒易消。鴉聲出山郭，人跡過村橋。稍急方縈轉，才深未寂寥。細光穿暗隙，輕白駐寒條。草靜封還折，松欹墮複搖。謝莊今病眼，無意坐通宵。羸驂出更慵，林寺已疏鐘。踏緊寒聲澀，飛交細點重。圃斜人過跡，階靜鳥行蹤。寂寞梁鴻病，誰人代夜舂。
送人遊淮海
作者：溫庭筠（唐）

背檣燈色暗，宿客夢初成。半夜竹窗雨，滿池荷葉聲。簟涼秋合思，木落故山情。明發又愁起，桂花溪水清。
原隰荑綠柳
作者：溫庭筠（唐）

迥野韶光早，晴川柳滿堤。拂塵生嫩綠，披雪見柔荑。碧玉牙猶短，黃金縷未齊。腰肢弄寒吹，眉意入春閨。預恐狂夫折，迎牽逸客迷。新鶯將出谷，應借一枝棲。
宿秦生山齋
作者：溫庭筠（唐）

衡巫路不同，結室在東峰。歲晚得支遁，夜寒逢戴顒。龕燈落葉寺，山雪隔林鐘。行解無由發，曹溪欲施舂。
贈楚雲上人
作者：溫庭筠（唐）

松根滿苔石，盡日閉禪關。有伴年年月，無家處處山。煙波五湖遠，瓶屨一身閑。嶽寺蕙蘭晚，幾時幽鳥還。
宿白蓋峰寺寄僧
作者：溫庭筠（唐）

山房霜氣晴，一宿遂平生。合上見林影，月中聞澗聲。佛燈銷永夜，僧磬徹寒更。不學何居士，焚香為宦情。
送僧東遊
作者：溫庭筠（唐）

師歸舊山去，此別已淒然。燈影秋江寺，篷聲夜雨船。鷗飛吳市外，麟臥晉陵前。若到東林社，誰人更問禪。
磐石寺留別成公
作者：溫庭筠（唐）

槲葉蕭蕭帶葦風，寺前歸客別支公。三秋岸雪花初白，悠然旅榜頻回首，無複松窗半偈同。
題中南佛塔寺
作者：溫庭筠（唐）

鳴泉隔翠微，千里到柴扉。地勝人無欲，林昏虎有威。澗苔侵客屨，山雪入禪衣。桂樹芳陰在，還期歲晏歸。
馬嵬佛寺
作者：溫庭筠（唐）

荒雞夜唱戰塵深，五鼓雕輿過上林。才信傾城是真語，曼倩死來無絕藝，後人誰肯惜青禽。
清涼寺
作者：溫庭筠（唐）

黃花紅樹謝芳蹊，宮殿參差黛巘西。詩合曉窗藏雪嶺，妙跡奇名竟何在，下方煙暝草萋萋。
贈盧長史
作者：溫庭筠（唐）

移病欲成隱，扁舟歸舊居。地深新事少，官散故交疏。道直更無侶，家貧唯有書。東門煙水夢，非獨為鱸魚。
秋日旅舍寄義山李侍禦
作者：溫庭筠（唐）

一水悠悠隔渭城，渭城風物近柴荊。寒蛩乍響催機杼，子虛何處堪消渴，試向文園問長卿。
晚坐寄友人
作者：溫庭筠（唐）

九枝燈在瑣窗空，希逸無聊恨不同。曉夢未離金夾膝，應卷鰕簾看皓齒，鏡中惆悵見梧桐。
送渤海王子歸本國
作者：溫庭筠（唐）

疆理雖重海，車書本一家。盛勳歸舊國，佳句在中華。定界分秋漲，開帆到曙霞。九門風月好，回首是天涯。
送北陽袁明府
作者：溫庭筠（唐）

楚鄉千里路，君去及良晨。葦浦迎船火，茶山候吏塵。桑濃蠶臥晚，麥秀雉聲春。莫作東籬興，青雲有故人。
送李生歸舊居
作者：溫庭筠（唐）

一從徵戰後，故社幾人歸。薄宦離山久，高談與世稀。夕陽當板檻，春日入柴扉。莫卻嚴灘意，西溪有釣磯。
早春滻水送友人
作者：溫庭筠（唐）

青門煙野外，渡滻送行人。鴨臥溪沙暖，鳩鳴社樹春。殘波青有石，幽草綠無塵。楊柳東風裡，相看淚滿巾。
送襄州李中丞赴從事
作者：溫庭筠（唐）

漢庭文采有相如，天子通宵愛子虛。把釣看棋高興盡，江雨瀟瀟帆一片，此行誰道為鱸魚。
江上別友人
作者：溫庭筠（唐）

秋色滿葭菼，離人西複東。幾年方暫見，一笑又難同。地勢蕭陵歇，江聲禹廟空。如何暮灘上，千里逐徵鴻。
與友人別
作者：溫庭筠（唐）

半醉別都門，含淒上古原。晚風楊葉社，寒食杏花村。薄暮牽離緒，傷春憶晤言。年芳本無限，何況有蘭孫。
鴻臚寺有開元中錫宴堂樓臺池沼雅為勝絕荒涼遺址僅有存者偶成四十韻
作者：溫庭筠（唐）

明皇昔禦極，神聖垂耿光。沈機發雷電，逸躅陵堯湯。西覃積石山，北至窮發鄉。四凶有獬豸，一臂無螳螂。嬋娟得神豔，郁烈聞國香。紫絛鳴羯鼓，玉管吹霓裳。祿山未封侯，林甫才為郎。昭融廓日月，妥帖安紀綱。群生到壽域，百辟趨明堂。四海正夷宴，一塵不飛揚。天子自猶豫，侍臣宜樂康。軋然閶闔開，赤日生扶桑。玉砌露盤紆，金壺漏丁當。劍佩相擊觸，左右隨趨蹌。玄珠十二旒，紅粉三千行。顧盻生羽翼，叱嗟迴雪霜。神霞淩雲閣，春水驪山陽。盤鬥九子粽，甌擎五雲漿。雙瓊京兆博，七鼓邯鄲娼。毰毸碧雞鬥，蘢蔥翠雉場。仗官繡蔽膝，寶馬金鏤錫。椒塗隔鸚鵡，柘彈驚鴛鴦。猗歟華國臣，鬢髮俱蒼蒼。錫宴得幽致，車從真煒煌。畫鷁照魚鱉，鳴騶亂甃鶬。颭灩蕩碧波，炫煌迷橫塘。縈盈舞迴雪，宛轉歌繞梁。豔帶畫銀絡，寶梳金鈿筐。沈冥類漢相，醉倒疑楚狂。一旦紫微東，胡星森耀芒。憑陵逐鯨鯢，唐突驅犬羊。縱火三月赤，戰塵千里黃。殽函與府寺，從此俱荒涼。茲地乃蔓草，故基摧壞牆。枯池接斷岸，唧唧啼寒螿。敗荷塌作泥，死竹森如槍。遊人問老吏，相對聊感傷。豈必見麋鹿，然後堪回腸。幸今遇太平，令節稱羽觴。誰知曲江曲，歲歲棲鸞凰。
訪知玄上人遇暴經因有贈
作者：溫庭筠（唐）

縹帙無塵滿畫廊，鐘山弟子靜焚香。惠能未肯傳心法，客兒自有翻經處，江上秋來蕙草荒。
寄崔先生
作者：溫庭筠（唐）

往年江海別元卿，家近山陽古郡城。蓮浦香中離席散，菰黍正肥魚正美，五侯門下負平生。
敬答李先生
作者：溫庭筠（唐）

七裡灘聲舜廟前，杏花初盛草芊芊。綠昏晴氣春風岸，一瓢無事麛裘暖，手弄溪波坐釣船。
宿灃曲僧舍
作者：溫庭筠（唐）

東郊和氣新，芳靄遠如塵。客舍停疲馬，僧牆畫故人。沃田桑景晚，平野菜花春。更想嚴家瀨，微風蕩白蘋。
宿一公精舍
作者：溫庭筠（唐）

夜闌黃葉寺，瓶錫兩俱能。松下石橋路，雨中山殿燈。茶爐天姥客，棋席剡溪僧。還笑長門賦，高秋臥茂陵。
月中宿雲居寺上方
作者：溫庭筠（唐）

虛合披衣坐，寒階踏葉行。眾星中夜少，圓月上方明。靄盡無林色，暄餘有澗聲。只應愁恨事，還逐曉光生。
登盧氏臺
作者：溫庭筠（唐）

勝地當通邑，前山有故居。臺高秋盡出，林斷野無餘。白露鳴蛩急，晴天度雁疏。由來放懷地，非獨在吾廬。
牡丹二首
作者：溫庭筠（唐）

輕陰隔翠幃，宿雨泣晴暉。醉後佳期在，歌餘舊意非。蝶繁經粉住，蜂重抱香歸。莫惜燻爐夜，因風到舞衣。水漾晴紅壓疊波，曉來金粉覆庭莎。裁成豔思偏應巧，華堂客散簾垂地，想憑闌幹斂翠蛾。
反生桃花發因題
作者：溫庭筠（唐）

疾眼逢春四壁空，夜來山雪破東風。未知王母千年熟，僧虔蠟炬高三尺，莫惜連宵照露叢。
杏花
作者：溫庭筠（唐）

紅花初綻雪花繁，重疊高低滿小園。正見盛時猶悵望，杳杳豔歌春日午，出牆何處隔朱門。
和太常杜少卿東都修行裡有嘉蓮
作者：溫庭筠（唐）

春秋罷注直銅龍，舊宅嘉蓮照水紅。兩處龜巢清露裡，應為臨川多麗句，故持重豔向西風。
題磁嶺海棠花
作者：溫庭筠（唐）

幽態竟誰賞，歲華空與期。島回香盡處，泉照豔濃時。蜀彩淡搖曳，吳妝低怨思。王孫又誰恨，惆悵下山遲。
苦楝花
作者：溫庭筠（唐）

院裡鶯歌歇，牆頭蝶舞孤。天香薰羽葆，宮紫暈流蘇。晻曖迷青瑣，氤氳向畫圖。只應春惜別，留與博山爐。
自有扈至京師已後朱櫻之期
作者：溫庭筠（唐）

露圓霞赤數千枝，銀籠誰家寄所思。秦苑飛禽諳熟早，盡日徘徊濃影下，只應重作釣魚期。
答段柯古見嘲
作者：溫庭筠（唐）

彩翰殊翁金繚繞，一千二百逃飛鳥。尾薪橋下未為痴，暮雨朝雲世間少。
蓮花
作者：溫庭筠（唐）

綠塘搖灩接星津，軋軋蘭橈入白蘋。應為洛神波上襪，至今蓮蕊有香塵。
過吳景帝陵
作者：溫庭筠（唐）

王氣銷來水淼茫，豈能才與命相妨。虛開直瀆三千里，青蓋何曾到洛陽。
龍尾驛婦人圖
作者：溫庭筠（唐）

慢笑開元有幸臣，直教天子到蒙塵。今來看畫猶如此，何況親逢絕世人。
薛氏池垂釣
作者：溫庭筠（唐）

池塘經雨更蒼蒼，萬點荷珠曉氣涼。朱瑀空偷禦溝水，錦鱗紅尾屬嚴光。
簡同志
作者：溫庭筠（唐）

開濟由來變盛衰，五車才得號鎡基。留侯功業何容易，一卷兵書作帝師。
瑟瑟釵
作者：溫庭筠（唐）

翠染冰輕透露光，墮雲孫壽有餘香。只因七夕迴天浪，添作湘妃淚兩行。
元日
作者：溫庭筠（唐）

神耀破氛昏，新陽入晏溫。緒風調玉吹，端日應銅渾。威鳳蹌瑤簴，升龍護璧門。雨暘春令煦，裘冕晬容尊。
二月十五日櫻桃盛開自所居躡履吟玩競名王澤章洋才
作者：溫庭筠（唐）

曉覺籠煙重，春深染雪輕。靜應留得蝶，繁欲不勝鶯。影亂晨飆急，香多夜雨晴。似將千萬恨，西北為卿卿。
寒食節日寄楚望二首
作者：溫庭筠（唐）

芳蘭無意綠，弱柳何窮縷。心斷入淮山，夢長穿楚雨。繁花如二八，好月當三五。愁碧竟平皋，韶紅換幽圃。流鶯隱員樹，乳燕喧餘哺。曠望戀曾臺，離憂集環堵。當年不自遣，晚得終何補。鄭谷有樵蘇，歸來要腰斧。家乏兩千萬，時當一百五。颸颸楊柳風，穰穰櫻桃雨。年芳苦沉潦，心事如摧櫓。金犢近蘭汀，銅龍接花塢。青蔥建楊宅，隱轔端門鼓。彩素拂庭柯，輕球落鄰圃。三春謝遊衍，一笑牽規矩。獨有恩澤侯，歸來看楚舞。
清明日
作者：溫庭筠（唐）

清娥畫扇中，春樹鬱金紅。出犯繁花露，歸穿弱柳風。馬驕偏避幰，雞駭乍開籠。柘彈何人發，黃鸝隔故宮。
禁火日
作者：溫庭筠（唐）

駘蕩清明日，儲胥小苑東。舞衫萱草綠，春鬢杏花紅。馬轡輕銜雪，車衣弱向風。□愁聞百舌，殘睡正朦朧。
嘲三月十八日雪
作者：溫庭筠（唐）

三月雪連夜，未應傷物華。只緣春欲盡，留著伴梨花。
楊柳八首
作者：溫庭筠（唐）

宜春苑外最長條，閑嫋春風伴舞腰。正是玉人腸斷處，一渠春水赤闌橋。南內牆東禦路旁，預知春色柳絲黃。杏花未肯無情思，何是情人最斷腸。蘇小門前柳萬條，毿毿金線拂平橋。黃鶯不語東風起，深閉朱門伴細腰。金縷毿毿碧瓦溝，六宮眉黛惹春愁。晚來更帶龍池雨，半拂闌幹半入樓。館娃宮外鄴城西，遠映征帆近拂堤。系得王孫歸意切，不關春草綠萋萋。兩兩黃鸝色似金，嫋枝啼露動芳音。春來幸自長如線，可惜牽纏蕩子心。禦柳如絲映九重，鳳凰窗柱繡芙蓉。景陽樓畔千條露，一面新妝待曉鐘。織錦機邊鶯語頻，停梭垂淚憶徵人。塞門三月猶蕭索，縱有垂楊未覺春。
客愁
作者：溫庭筠（唐）

客愁看柳色，日日逐春深。蕩漾春風裡，誰知曆亂心。
和周繇
作者：溫庭筠（唐）

齊馬馳千駟，盧姬逞十三。玳筵方喜睞，金勒自䟃𧽼。墮珥情初洽，鳴鞭戰未酣。神交花冉冉，眉語柳毿毿。卻略青鸞鏡，翹翻翠鳳篸。專城有佳對，寧肯顧春蠶。
光風亭夜宴妓有醉毆者
作者：溫庭筠（唐）

吳國初成陣，王家欲解圍。拂巾雙雉叫，飄瓦兩鴛飛。
南歌子詞二首
作者：溫庭筠（唐）

一尺深紅勝曲塵，天生舊物不如新。合歡桃核終堪恨，裡許元來別有人。井底點燈深燭伊，共郎長行莫圍棋。玲瓏骰子安紅豆，入骨相思知不知。
題李衛公詩二首
作者：溫庭筠（唐）

蒿棘深春衛國門，九年於此盜乾坤。兩行密疏傾天下，當時誰是承恩者，肯有餘波達鬼村。勢欲淩雲威觸天，權傾諸夏力排山。三年驥尾有人附，千巖萬壑應惆悵，流水斜傾出武關。
題谷隱蘭若
作者：溫庭筠（唐）

風帶巢熊拗樹聲，老僧相引入雲行。半坡新路畬才了，一穀寒煙燒不成。
觀棋
作者：溫庭筠（唐）

閑對楸枰傾一壺，黃華坪上幾成盧。他時謁帝銅龍水，便賭宣城太守無。
句
作者：溫庭筠（唐）

春水碧於天，畫船聽雨眠。綠樹繞村含細雨，寒潮背郭卷平沙。（《送人》，
享惠昭太子廟樂章
作者：裴度（唐）

重輪始發祥，齒胄方興學。冥然升紫府，鏗爾薦清樂。奠斝致馨香，在庭紛羽鑰。禮成神既醉，彷彿緱山鶴。
夏日對雨
作者：裴度（唐）

登樓逃盛夏，永珍正埃塵。對面雷嗔樹，當街雨趁人。簷疏蛛網重，地濕燕泥新。吟罷清風起，荷香滿四鄰。
白二十二侍郎有雙鶴留在洛下予西園多野水長松可以棲息遂以詩請之
作者：裴度（唐）

聞君有雙鶴，羈旅洛城東。未放歸仙去，何如乞老翁。且將臨野水，莫閉在樊籠。好是長鳴處，西園白露中。
竇七中丞見示初至夏口獻元戎詩，輒戲和之
作者：裴度（唐）

出佐青油幕，來吟白雪篇。須為九皋鶴，莫上五湖船。故態君應在，新詩我亦便。元侯看再入，好被暫流連。
酬張秘書因寄馬贈詩
作者：裴度（唐）

滿城馳逐皆求馬，古寺閑行獨與君。代步本慚非逸足，飛控著鞭能顧我，當時王粲亦從軍。
真慧寺
作者：裴度（唐）

遍尋真跡躡莓苔，世事全拋不忍回。上界不知何處去，更有一般人不見，白蓮花向半天開。
中書即事
作者：裴度（唐）

有意效承平，無功答聖明。灰心緣忍事，霜鬢為論兵。道直身還在，恩深命轉輕。鹽梅非擬議，葵藿是平生。白日長懸照，蒼蠅謾發聲。高陽舊田裡，終使謝歸耕。
中和節詔賜公卿尺
作者：裴度（唐）

陽和行慶賜，尺度及群公。荷寵承佳節，傾心立大中。短長思合制，遠近貴攸同。共仰財成德，將酬分寸功。作程施有政，垂範播無窮。願續南山壽，千春奉聖躬。
至日登樂遊園
作者：裴度（唐）

陰律隨寒改，陽和應節生。祥雲觀魏闕，瑞氣映秦城。驗炭論時政，書雲受歲盈。晷移長日至，霧斂遠霄清。景暖仙梅動，風柔禦柳傾。那堪封得意，空對物華情。
奉酬中書相公至日圓丘攝事合於中書後閣宿齋移止於集賢院敘懷見寄之作
作者：裴度（唐）

翼亮登三命，謨猷本一心。致齋移秘府，祗事見沖襟。皓月當延閣，祥風自禁林。相庭方積玉，王度已如金。運偶唐虞盛，情同丙魏深。幽蘭與白雪，何處寄庸音。
太原題廳壁
作者：裴度（唐）

危事經非一，浮榮得是空。白頭官舍裡，今日又春風。
溪居
作者：裴度（唐）

門徑俯清溪，茅簷古木齊。紅塵飄不到，時有水禽啼。
喜遇劉二十八
作者：裴度（唐）

病來佳興少，老去舊遊稀。笑語縱橫作，杯觴絡繹飛。
送劉
作者：裴度（唐）

不歸丹掖去，銅竹漫云云。惟喜因過我，須知未賀君。
再送
作者：裴度（唐）

頃來多謔浪，此夕任喧紛。故態猶應在，行期未要聞。
涼風亭睡覺
作者：裴度（唐）

飽食緩行新睡覺，一甌新茗侍兒煎。脫巾斜倚繩床坐，風送水聲來耳邊。
雪中訝諸公不相訪
作者：裴度（唐）

憶昨雨多泥又深，猶能攜妓遠過尋。滿空亂雪花相似，何事居然無賞心。
傍水閑行
作者：裴度（唐）

閑餘何處覺身輕，暫脫朝衣傍水行。鷗鳥亦知人意靜，故來相近不相驚。
句
作者：裴度（唐）

兩人同日事徵西，今日君先奉紫泥。待平賊壘報天子，莫指仙山示武夫。野人不識中書令，喚作陶家與謝家。。君若有心求逸足，我還留意在名姝。
西上經靈寶觀
作者：孟郊（唐）

道士無白髮，語音靈泉清。青松多壽色，白石恆夜明。放步霽霞起，振衣華風生。真文秘中頂，寶氣浮四楹。一片古關路，萬裡今人行。上仙不可見，驅策徒西征。
泛黃河
作者：孟郊（唐）

誰開昆侖源，流出混沌河。積雨飛作風，驚龍噴為波。湘瑟颼飀弦，越賓嗚咽歌。有恨不可洗，虛此來經過。
往河陽宿峽陵，寄李侍禦
作者：孟郊（唐）

暮天寒風悲屑屑，啼鳥繞樹泉水噎。行路解鞍投古陵，人生窮達感知己，明日投君申片言。
鴉路溪行，呈陸中丞
作者：孟郊（唐）

鴉路不可越，三十六渡溪。有物飲碧水，高林掛青蜺。曆覽道更險，驅使跡頻暌。視聽易常主，心魂互相迷。浪石忽搖動，沙堤信難躋。危峰紫霄外，古木浮雲齊。出阻望汝郡，大賢多招攜。疲馬戀舊秣，羈禽思故棲。應憐泣楚玉，棄置如塵泥。
獨宿峴首憶長安故人
作者：孟郊（唐）

月迥無隱物，況複大江秋。江城與沙村，人語風颼飀。峴亭當此時，故人不同遊。故人在長安，亦可將夢求。
自商行謁複州盧使君虔
作者：孟郊（唐）

一身繞千山，遠作行路人。未遂東吳歸，暫出西京塵。仲宣荊州客，今餘竟陵賓。往跡雖不同，託意皆有因。商嶺莓苔滑，石阪上下頻。江漢沙泥潔，永日光景新。獨淚起殘夜，孤吟望初晨。驅馳竟何事，章句依深仁。
夢澤中行
作者：孟郊（唐）

楚山爭蔽虧，日月無全輝。楚路饒回惑，旅人有迷歸。騏驥思北首，鷓鴣願南飛。我懷京洛遊，未厭風塵衣。
京山行
作者：孟郊（唐）

眾虻聚病馬，流血不得行。後路起夜色，前山聞虎聲。此時遊子心，百尺風中旌。
旅次湘沅有懷靈均
作者：孟郊（唐）

分拙多感激，久遊遵長途。經過湘水源，懷古方踟躕。舊稱楚靈均，此處殞忠軀。側聆故老言，遂得旌賢愚。名參君子場，行為小人儒。騷文衒貞亮，體物情崎嶇。三黜有慍色，即非賢哲模。五十爵高秩，謬膺從大夫。胸襟積憂愁，容鬢複凋枯。死為不弔鬼，生作猜謗徒。吟澤潔其身，忠節寧見輸。懷沙滅其性，孝行焉能俱。且聞善稱君，一何善自殊。且聞過稱己，一何過不渝。悠哉風土人，角黍投川隅。相傳曆千祀，哀悼延八區。如今聖明朝，養育無羈孤。君臣逸雍熙，德化盈紛敷。巾車徇前侶，白日猶昆吾。寄君臣子心，戒此真良圖。
過彭澤
作者：孟郊（唐）

揚帆過彭澤，舟人訝歎息。不見種柳人，霜風空寂曆。
過分水嶺
作者：孟郊（唐）

山壯馬力短，馬行石齒中。十步九舉轡，回環失西東。溪水變為雨，懸崖陰濛濛。客衣飄颻秋，葛花零落風。白日舍我沒，征途忽然窮。
分水嶺別夜示從弟寂
作者：孟郊（唐）

南中少平地，山水重疊生。別泉萬餘曲，迷舟獨難行。四際亂峰合，一眺千慮並。潺湲冬夏冷，光彩晝夜明。賞心難久勝，離腸忽自驚。古木搖霽色，高風動秋聲。飲爾一樽酒，慰我百憂輕。嘉期何處定，此晨堪寄情。
連州吟
作者：孟郊（唐）

春風朝夕起，吹綠日日深。試為連州吟，淚下不可禁。連山何連連，連天碧岑岑。哀猿哭花死，子規裂客心。蘭芷結新佩，瀟湘遺舊音。怨聲能翦弦，坐撫零落琴。羽翼不自有，相追力難任。唯憑方寸靈，獨夜萬裡尋。方尋魂飄颻，南夢山嶇嶔。彷彿驚魍魎，悉窣聞楓林。正直被放者，鬼魅無所侵。賢人多安排，俗士多虛欽。孤懷吐明月，眾毀鑠黃金。願君保玄曜，壯志無自沉。朝亦連州吟，暮亦連州吟。連州果有信，一紙萬裡心。開緘白雲斷，明月墮衣襟。南風嘶舜管，苦竹動猿音。萬裡愁一色，瀟湘雨淫淫。兩劍忽相觸，雙蛟恣浮沉。鬥水正迴斡，倒流安可禁。空愁江海信，驚浪隔相尋。
旅行
作者：孟郊（唐）

楚水結冰薄，楚雲為雨微。野梅參差發，旅榜逍遙歸。
上河陽李大夫
作者：孟郊（唐）

上將秉神略，至兵無猛威。三軍當嚴冬，一撫勝重衣。霜劍奪眾景，夜星失長輝。蒼鷹獨立時，惡鳥不敢飛。武牢鎖天關，河橋紐地機。大將奚以安，守此稱者稀。貧士少顏色，貴門多輕肥。試登山嶽高，方見草木微。山嶽恩既廣，草木心皆歸。
投贈張端公
作者：孟郊（唐）

君子量不極，胸吞百川流。嫉邪霜氣直，問俗春辭柔。日戶晝輝靜，月杯夜景幽。詠驚芙蓉發，笑激風飆秋。鸞步獨無侶，鶴音仍寡儔。幸沾分寸顧，散此千萬憂。
贈蘇州韋郎中使君
作者：孟郊（唐）

謝客吟一聲，霜落群聽清。文含元氣柔，鼓動萬物輕。嘉木依性植，曲枝亦不生。塵埃徐庾詞，金玉曹劉名。章句作雅正，江山益鮮明。萍蘋一浪草，菰蒲片池榮。曾是康樂詠，如今搴其英。顧惟菲薄質，亦願將此並。
上張徐州
作者：孟郊（唐）

為水不入海，安得浮天波。為木不在山，安得橫日柯。再來君子傍，始覺精義多。大德唯一施，眾情自偏頗。至樂無宮徵，至聲遺謳歌。願鼓空桑弦，永使萬物和。顧己誠拙訥，幹名已蹉跎。獻詞惟在口，所欲無餘佗。乍作支泉石，乍作翳松蘿。一不改方圓，破質為琢磨。賤子本如此，大賢心若何。豈是無異途，異途難經過。
上包祭酒
作者：孟郊（唐）

嶽嶽冠蓋彥，英英文字雄。瓊音獨聽時，塵韻固不同。春雲生紙上，秋濤起胸中。時吟五君詠，再舉七子風。何幸松桂侶，見知勤苦功。願將黃鶴翅，一借飛雲空。
贈別崔純亮
作者：孟郊（唐）

食薺腸亦苦，強歌聲無歡。出門即有礙，誰謂天地寬。有礙非遐方，長安大道傍。小人智慮險，平地生太行。鏡破不改光，蘭死不改香。始知君子心，交久道益彰。君心與我懷，離別俱回遑。譬如浸櫱泉，流苦已日長。忍泣目易衰，忍憂形易傷。項籍豈不壯，賈生豈不良。當其失意時，涕泗各沾裳。古人勸加餐，此餐難自強。一飯九祝噎，一嗟十斷腸。況是兒女怨，怨氣淩彼蒼。彼蒼若有知，白日下清霜。今朝始驚歎，碧落空茫茫。
贈文應上人
作者：孟郊（唐）

棲遲青山巔，高靜身所便。不踐有命草，但飲無聲泉。齋性空轉寂，學情深更專。經文開貝葉，衣制垂秋蓮。厭此俗人群，暫來還卻旋。
嚴河南
作者：孟郊（唐）

赤令風骨峭，語言清霜寒。不必用雄威，見者毛髮攢。我有赤令心，未得赤令官。終朝衡門下，忍志將築彈。君從西省郎，正有東洛觀。洛民蕭條久，威恩憫撫難。苦竹聲嘯雪，夜齋聞千竿。詩人偶寄耳，聽苦心多端。多端落杯酒，酒中方得歡。隱士多飲酒，此言信難刊。取次令坊沽，舉止務在寬。何必紅燭嬌，始言清宴闌。丈夫莫矜莊，矜莊不中看。
贈李觀
作者：孟郊（唐）

誰言形影親，燈滅影去身。誰言魚水歡，水竭魚枯鱗。昔為同恨客，今為獨笑人。舍予在泥轍，飄跡上雲津。臥木易成蠹，棄花難再春。何言對芳景，愁望極蕭晨。埋劍誰識氣，匣弦日生塵。願君語高風，為餘問蒼旻。
吳安西館贈從弟楚客
作者：孟郊（唐）

蒙籠楊柳館，中有南風生。風生今為誰，湘客多遠情。孤枕楚水夢，獨帆楚江程。覺來殘恨深，尚與歸路並。玉匣五絃在，請君時一鳴。
贈章仇將軍
作者：孟郊（唐）

將軍不誇劍，才氣為英雄。五嶽拽力內，百川傾意中。本立誰敢拔，飛文自難窮。前時天地翻，已有扶正功。
贈道月上人
作者：孟郊（唐）

僧貌淨無點，僧衣甯綴華。尋常晝日行，不使身影斜。飯術煮松柏，坐山敷雲霞。欲知禪隱高，緝薜為袈裟。